דייוויד קרומהולץ

דייוויד קרומהולץ (באנגלית: David Krumholtz; נולד ב-15 במאי 1978) הוא שחקן קולנוע וטלוויזיה יהודי-אמריקאי, ששיחק בסרטים "10 דברים שאני שונאת אצלך", "המקסיקני", "הרולד וקומר משתוללים באמריקה", "הרולד וקומר 2: בורחים ממפרץ גואנטנמו" "סרניטי" ובסדרת הטלוויזיה "מספ7ים". קרומהולץ נולד ברובע קווינס, ניו יורק שבארצות הברית למשפחה יהודית. הוריו הם ג'ודי, סייעת לרופא שיניים במקצועה, שהיגרה לארצות הברית מהונגריה, ומייקל קרומהולץ, עובד דואר מקומי. בגיל 13 החל קרומהולץ את קריירת המשחק שלו כשהצטרף לחבריו לאודישן בבימת ברודוויי במחזה "שיחה עם אבא שלי", למרות שלא ציפה לקבל תפקיד נבחר לבסוף קרומהולץ לתפקיד משנה. בשנת 1993 הופיע ב"החיים עם מייקי" ו"החיים על פי משפחת אדמס" שם גילם את ג'ואל גליקר אהובה של וונדסדיי אדמס הצעירה. בשנה שלאחר מכן הופיע קרומהולץ בדמות האלף ברנרד בקומדיה "סנטה במשרה חלקית". בסוף שנות ה-90 השתתף קרומהולץ בדרמה של אנג לי "סופת קרח", בקומדיה "10 דברים שאני הכי שונאת אצלך", ובדרמה של בארי לוינסון "ליברטי הייטס". ב-2001 הופיע קרומהולץ בקומדיית הפשע "המקסיקני", ב-2002 שיחק בהמשך לקומדיית חג המולד "סנטה במשרה מלאה 2". ב-2004 שיחק קרומהולץ בקומדיה הפרועה "הרולד וקומר משתוללים באמריקה", בסרט גילם קרומהולץ את גולדסטיין חברם היהודי של גיבורי הסרט הרולד וקומר, בנוסף הופיע קרומהולץ בתפקיד קטן בסרט "ריי" המבוסס על דמותו של הזמר ריי צ'ארלס. בשנת 2005 נבחר קרומהולץ לשחק בתפקיד ראשי בסדרת הדרמה "מספ7ים", בסדרה מגלם קרומהולץ את דמותו של צ'ארלי אפס מתמטיקאי ויועץ של ארגון ה-FBI. באותה שנה שיחק קרומהולץ גם במערבון החלל המפורסם של ג'וס וידון "סרניטי", שם גילם את מר יקום הנמצא ביחסים טובים עם שאר צוות ספינת החלל "סרניטי". ב-2008 שיחק קרומהולץ בסרט השני בסדרת "סרטי הרולד וקומר", "הרולד וקומר 2: בורחים ממפרץ גואנטנמו". ב-2012 הצטרף לצוות השחקנים של קומדיית המצבים של רשת CBS, "שותפים". לאחר שעלתה לאוויר ב-24 בספטמבר 2012, הסדרה שודרה לעונה אחת עד חודש נובמבר, בו הוכרז שהסדרה בוטלה לאחר שישה פרקים. שבעת הפרקים הנותרים בסדרה נותרו לא משודרים בארצות הברית, אם כי הם שודרו מאוחר יותר על ידי חברות תוכן בינלאומיות שונות. קרומהולץ התארס עם חברתו השחקנית ונסה בריטינג ב-2008. הם נישאו ב-2010, ולהם בת שנולדה בשנת 2014 ובן שנולד בשנת 2016. החיים עם מייקי (1993) החיים על פי משפחת אדמס (1993) סנטה במשרה חלקית (1994) סופת קרח (1997) בשולי בוורלי הילס (1998) 10 דברים שאני שונאת אצלך (1999) ליברטי הייטס (1999) איך להרוג את הכלב של השכן (2000) המקסיקני (2001) מדרכות ניו יורק (2001) משחק לשניים (2001) החיים על פי ספנסר (2001) אהבה אפלטונית (2002) סנטה במשרה מלאה 2 (2002) רמאות (2002) וידויים של סוכן הימורים בקמפוס (2002) - סרט טלוויזיה הבנק הזה הוא עני (2003) הרולד וקומר משתוללים באמריקה (2004) ריי (2004) My Suicidal Sweetheart‏ (2005) סרניטי (2005) בובי (2006) סופרבאד - חרמן על הזמן (2007) הולך חזק: סיפורו של דיואי קוקס (2007) הרולד וקומר 2: בורחים ממפרץ גואנטנמו (2008) הרולד וקומר 3: חוגגים את חג המולד (2011) The Big Ask ‏(2013) ראיתי את האור (2015) מסיבת נקניקיות (2016) - דיבוב Ghost Team‏ (2016) Casual Encounters‏ (2016) גלגל ענק (2017) מחווה טיפשית וחסרת טעם (2018) פרנסס פרגוסון (2019) Crown Vic‏ (2019) להיות עם המלך (2021) אופנהיימר (2023) Lousy Carter‏ (2024) מונטי (1994) הבנים של שיקגו (1997) מאורת האריות (2003) מספ7ים (2010-2005) - תפקיד ראשי מועדון הפלייבוי (2011) שותפים (2012) גברים בעבודה (2014) מומחה לכלום (2015) הצמד (2017-הווה) איוול (2021) סנטה במשרה חלקית – ההרפתקה ממשיכה (2022) שרברבי הבית הלבן (אנ') (2023) מסיבת נקניקיות: פודטופיה (אנ') (2024) - דיבוב מדיה וקבצים בנושא דייוויד קרומהולץ בוויקישיתוף דייוויד קרומהולץ, ברשת החברתית אקס (טוויטר) דייוויד קרומהולץ, סרטונים בערוץ היוטיוב דייוויד קרומהולץ, במסד הנתונים הקולנועיים IMDb (באנגלית) דייוויד קרומהולץ, באתר AllMovie (באנגלית) דייוויד קרומהולץ, באתר Rotten Tomatoes (באנגלית) דייוויד קרומהולץ, במסד הנתונים הקולנועיים KinoPoisk (ברוסית) דייוויד קרומהולץ, באתר MusicBrainz (באנגלית)